ועדת הכספים, כנסת 16, פרוטוקול מספר 319, 2006-02-20 11:00

יעקב ליצמן: אני מתכבד לפתוח את ישיבת ועדת הכספים בנושא תקנות אנשי צבא דרום לבנון ומשפחותיהם, אופן פריסת התשלומים.

יעקב ליצמן: נציג האוצר בבקשה.

יצחק וכטל: המענקים כאמור יתפרסו לשמונה שנים.

יעקב ליצמן: כמה זה לשנה?

יצחק וכטל: 16,800 לשנה.

יעקב ליצמן: לחודש זה בערך 1400 ₪.

יעקב ליצמן: הם ישמחו להגדיל, רק ניר יכעס.

דוד טל: ניר יבצע מה שאתה תאשר.

יצחק וכטל: שנה ראשונה ושנייה 16,800 כל שנה, 1,400 שקל לחודש.

יעקב ליצמן: מישהו יכול להסביר מהו הרקע למענק.

יצחק הרצוג: מדובר בחוק שהייתי בין מחוקקיו לפני כשנה.

יצחק הרצוג: לפי החוק ניתנו מספר זכויות ללוחמי צד"ל ובני משפחותיהם.

יצחק הרצוג: בין היתר הוספנו סעיף שנקרא מענק הוקרה ללוחמי צד"ל שעל פי מבחנים מסוימים שנרשמים באמצעות משרד הביטחון הם יהיו זכאים למענק הוקרה.

יצחק הרצוג: המענק הזה, מסיבות תקציביות יכול שייפרס עד 10 שנים.

יצחק הרצוג: אחרי דין ודברים בין האוצר למשרד הביטחון, סוכמה הנוסחה של מענקי הוקרה.

יצחק הרצוג: מענקי ההוקרה הללו פטורים ממס, באים מעבר לכל הכנסה של הפרט, לא משהו שבגללו הוא לא יקבל זכויות בדיור ציבורי או ביטוח לאומי.

יצחק הרצוג: המטרה הייתה שהמינימום הוא 40,000 ₪ ואז על כל שנת שירות עוד שלושה חודשים.

יצחק הרצוג: יש טבלאות ונמצא פה יוסי פלד שעוסק בנושא.

יצחק הרצוג: כמובן שרצינו סכומים יותר גבוהים.

יצחק הרצוג: אבל זה מה שסוכם.

יצחק הרצוג: אנחנו רוצים לאשר התקנות כדי שנוכל לשלם סוף סוף את המענקים.

יצחק הרצוג: אני רוצה שתדע שזה פיגור של כמעט שנה, ולכן חשוב לאשר את זה כבר.

1028: ישלמו רטרואקטיבית?

יצחק הרצוג: כן.

יצחק הרצוג: יש הפרשי הצמדה וריבית.

יעקב ליצמן: אמרו שזה גדל.

חיים אומן: עם הפרשי הצמדה וריבית.

חיים אומן: אבל שנה ראשונה זה 17,200.

יצחק וכטל: החל מהשנה השלישית עד השמינית תחולק יתרת הכספים בהתאם לזכאות.

חיים אומן: לצורך העניין פה אני לא ראש היחידה להכוונת חיילים משוחררים אלא הממונה על המענקים, זה כובע שני שלי.

חיים אומן: אנחנו מדברים על 650 זכאים מאנשי צד"ל.

חיים אומן: מדברים על תקציב בסדר גודל של 80 מיליון בפריסה שדוברה של 8 שנים.

יעקב ליצמן: חלקם עובדים?

12957: 50 אחוז עובדים.

חיים אומן: אנחנו רוצים להתחיל לשלם מיד אחרי ישיבת הוועדה, כי אנחנו בפיגור של למעלה משנה.

יעקב ליצמן: חבר הכנסת דני בנלולו שאל אם זה רטרואקטיבית.

יצחק הרצוג: אמרנו שזה עם הצמדה וריבית.

יעקב ליצמן: השאלה אם מהיום שמונה שנים או אחורה גם.

חיים אומן: מהיום.

1028: מאישור הוועדה.

1028: אז איזה הפרשי הצמדה?

יעקב ליצמן: מתי עבר החוק?

יצחק הרצוג: החוק עבר בדצמבר 2004.

יצחק הרצוג: הצמדה ל-40,000 שקל הבסיסי היא ממועד חקיקת החוק.

יצחק הרצוג: התשלומים מתחילים עכשיו, מאישור הוועדה, והם צמודים למועד חקיקת החוק.

1028: התשלום מתחיל מאישור הוועדה.

1028: מה אתה נותן רטרואקטיבית?

יצחק הרצוג: את ההצמדה והריבית – מאישור החוק.

יעקב ליצמן: ניר, אתה צריך להתייחס לשאלה למה לא לשלם.

1028: אם אנחנו מבינים נכון, אישור של 40 אלף שקל אושר בקבלת החוק, אבל את התשלום ניתן לשלם באישור הוועדה הזאת, רטרואקטיבית את ההצמדה והמדד.

יעקב ליצמן: אני חושב שגם אני הבנתי, אף על פי כן אני שואל – אם חלילה וחס מישהו מתחיל עכשיו 8 שנים, חי רק 4 שנים, הוא מפסיד.

יעקב ליצמן: שאלתי כאן – האם מישהו שמאז שהחוק עבר, מתחילת 2005, שמונה שנים מאז.

בנימין אלון: החוק דרש אישור יתר כספים.

1028: למה שהשמונה שנים לא יספרו מ-תחילת 2005?

יעקב ליצמן: החוק עבר בדצמבר 2004.

יעקב ליצמן: לכן מה-1 בינואר 2005 אם היה ניתן, אם היו מגיעים להסכם, ועדת הכספים יכלה לאשר את הסכום, מה שלא הסתדר שנה ורבע.

יעקב ליצמן: יכלו להסתדר ולשלם.

יעקב ליצמן: מותר על פי חוק, היות והחוק עבר אז, לשלם מ-1.1.2005?

יעקב ליצמן: אז למה לא?

יצחק הרצוג: צריך לדעת שיכולת הפריסה של המענק – החוק קובע פריסה עד 10 שנים.

יעקב ליצמן: אדם זכאי 8 שנים.

יעקב ליצמן: אם הוא כרגע בן 89, לא יעזור לו אולי 8 שנים מעכשיו.

יצחק הרצוג: למה?

יצחק הרצוג: כי זה לא מעניין אף אחד, ושר האוצר והביטחון לא הסכימו.

יצחק הרצוג: העיקרון של התקנות האלה הוא שתחמו את זה ב-8 שנים ולא ב-10.

יצחק הרצוג: כך שבכל מובן הם עומדים בהוראות החוק.

יצחק הרצוג: תכפיל את הסכום, אני אשמח.

יעקב ליצמן: לא אמרתי להכפיל, אמרתי דבר אחד – 8 שנים, בסדר.

יעקב ליצמן: סכום 40,000 כפול הצמדה וריבית.

יעקב ליצמן: לא נוגע בכלום.

יעקב ליצמן: אבל מתחיל את החישוב מאז שהחוק עבר.

יעקב ליצמן: מה הבעיה?

יצחק הרצוג: איך משלמים?

יעקב ליצמן: יתנו רטרואקטיבית שנה ויתחילו לשלם מ-2005.

יצחק הרצוג: מה זה אומר מבחינת לקבל כסף ממשרד הביטחון?

יצחק הרצוג: אולי תשאל אם יש לו את הכסף?

1028: יש מספיק כסף בקופה.

יעקב ליצמן: אתה מסכים על הסכום, אני לא מעלה את הכסף, לא נוגע ב-8 שנים ולא נוגע בסכום, הכל צמוד – רק מתחיל מינואר 2005.

דוד טל: זה אומר שעכשיו צריך לשלם שנה רטרואקטיבית.

1028: את התשלום פלוס הצמדה והמדד.

יעקב ליצמן: מה שסוכם כאן.

יעקב ליצמן: יש עם זה בעיה?

ניר רייס: הבעיה היא שזה מכפיל את ההוצאה התקציבית השנה.

1028: בכמה כסף מדובר?

ניר רייס: עוד 11 מיליון שקל.

יעקב ליצמן: לא עוד, זה בתוך הסכום זה רק מקדים.

יעקב ליצמן: האם אתה מוכן להסביר אותי?

סמדר אלחנני: זה רק חלוקה אחרת.

12957: אני אסביר את עצמי ואת אנשי צד"ל שאני פוגש אותם פעמיים בשבוע.

12957: יש חוק צד"ל שנקבע לפני שנה וחודשיים.

12957: בחדר הזה או בחדר אחר, כשחבר הכנסת הרצוג היה יוזם החוק, אמרתי שהחוק הזה חשוב וטוב אבל, אם לא תיפתר בעיית הדיור, מצבם יותר גרוע אחרי החוק מאשר לפניו.

12957: עוד שבועיים נגמר נושא סיוע הדיור, זה החלטת ממשלה שצריך להאריך אותה.

יצחק הרצוג: לכן הוא צריך כסף גם לזה.

יעקב ליצמן: זה דיון נפרד.

יעקב ליצמן: עכשיו לזה אני לא מוסיף כסף, זה חלוקה אחרת.

יצחק הרצוג: אתה רוצה שב-2006 אשלם על 2005.

12957: דבר שני, החוק עבר ואני מברך עליו, אבל בינתיים נעשתה עבודת שטח.

12957: סוכם על ידי חבר הכנסת הרצוג, משרד הביטחון, משרד האוצר, איך משלמים להם, וכל זה נאמר להם בשטח.

12957: לכן מה שהולכים לקבל פה זה לא מה שנאמר להם.

12957: מה שמציעים פה, יותר גרוע.

12957: תנו לי לסיים, תנו לי לנשום בין משפט למשפט.

12957: הכוונה של החוק היתה עד 10 שנים לחלק להם, הצלחנו להוריד ל-8.

12957: ההצעה שלך פותרת חלק מהבעיה שלי מולם.

12957: כשאתה אומר להחיל התשלומים מינואר 2005, זה אומר שזה נפרס ל-7 שנים.

12957: הם יודעים על 6 שנים, ועכשיו אם יהיה 7 זה בסדר.

יצחק הרצוג: לקחת נושא פשוט וסיבכת, אדוני היו"ר.

יצחק הרצוג: אם תצליח להוסיף, יופי.

יצחק הרצוג: אבל זה לא ריאלי.

12957: נפגשתי עם אנשי צד"ל, הם הבינו שנתיים מענק ועוד שש שנים - - -

קריאה: סך הכל 8.

קריאה: הם לא הבינו.

12957: דבר אחרון, עד היום מה שדיברו אותי ומה שדברתי אתם, שמענק ההוקרה שחבר הכנסת דיבר עליו הוא 40,000.

12957: הם יודעים שיחולק לשנתיים.

12957: עכשיו אני שומע שה-40,000 הפך ל-30,000 ומשהו, 17,000 ו-17,000 יוצא 34,000, לא 40,000.

12957: ואת זה רוצים לפרוס ל-8 שנים.

12957: דובר במשך שנה על 40,000.

1028: כולם מדברים על 40,000 אתה מדבר על 30,000 פלוס .

יצחק הרצוג: כי זה פרוס מהשנה השלישית להשלמה.

בנימין אלון: עם כל הכבוד, אדוני היו"ר אתה מבין נכון וההערה שלך היא נכונה.

בנימין אלון: אבל מהרגע שמונח לפנינו – החוק בסעיף 17 אומר שהמוסמכים לעשות זאת זה שר הביטחון ושר האוצר באישור ועדת הכספים.

יעקב ליצמן: שניהם יושבים כאן.

בנימין אלון: אופי התקנה כתובה, היא מחולקת ל-8 שנים.

בנימין אלון: אתה צריך לצלצל לשרים ולקבל אישור.

יעקב ליצמן: אני מתפלא על הדברים שאתה אומר, ועדת הכספים יכולה לבקש שינויים, אם שרי האוצר והביטחון מסכימים – לכן אמרתי שאשאל – תן לי עוד פעם להסביר מה שאמרתי, אגיד שוב מה שאני מציע.

יעקב ליצמן: לבן-אדם יש פריסה ל-8 שנים.

יעקב ליצמן: את ה-8 שנים היה בעצם צריך להתחיל בינואר 2005.

יעקב ליצמן: בינואר 2005 זה לא התחיל, אנחנו אשמים, השרים, לא משנה מי, לא הביאו את הכסף.

יצחק הרצוג: אם היית יודע כמה פעמים פנינו לשרים, השרים אשמים.

יעקב ליצמן: עובדה שהדברים הגיעו עד היום.

יעקב ליצמן: הסיבה שהגיע היום – לא משנה מי אשם – הם לא צריכים לסבול.

יעקב ליצמן: לכן אני לא הולך לגעת בסכום, לא בפריסה, מה שאדון פלד אמר כאילו הם יודעים על 8 ויהיה 7, אבל הוא יקבל מזומן כפול, הוא יקפוץ על המציאה.

יעקב ליצמן: לכן זה רק הטבה.

יעקב ליצמן: בא ניר רייס ואומר בצדק שזה יגדיל את ההוצאה בפועל ב-X כסף.

יעקב ליצמן: אני חושב שכדאי, צריך לעשות זאת, אני מציע לכם ומבקש – אם יש לכם אפשרות לשקול עכשיו, תעשו זאת.

יעקב ליצמן: אני לא מגדיל את הסכום, לא נוגע בפריסה, רק מקדים שנה מימון, שנה שלמה.

יעקב ליצמן: זה סביר, בפרט מה ששמעתי כרגע – שיש לו החודש בעיה עם הדיור הציבורי, הסכום הזה אולי יעזור.

יעקב ליצמן: אתם רוצים, אשמח.

יעקב ליצמן: לא רוצים, נצביע מה שנצביע.

יצחק הרצוג: הרבה מחיילי צד"ל, זה לא רק השירות המינימלי.

יצחק הרצוג: הפיצוי המינימלי הוא 40,000 שקל.

יצחק הרצוג: אחר כך יש תוספת 3 חודשים על כל שנת שירות.

יצחק הרצוג: אם יש לוחם ששירת 15 שנה, ממוצע השירות 13 שנה, אז יש תוספת.

יצחק הרצוג: לכן נבנה לוח תשלומים, כי האוצר לא היה מוכן לחרוג מה-11 מיליון שלו לשנה.

יעקב ליצמן: אני לא מוסיף כלום בסך הכל, אבל במקום לשלם 8 שנים, לשלם ב-7 שנים.

יצחק הרצוג: מצוין.

יעקב ליצמן: לפי החוק הזה צריך לתת נניח מיליון שקל כפול 8 שנים.

יעקב ליצמן: אני אומר – השנה הראשונה עברה – תנו מיליון שלם, פלוס ה-100 אלף של החודש הראשון.

יעקב ליצמן: אם רוצים להתייעץ חמש-עשר דקות, אני אחכה.

ניר רייס: שני דברים.

ניר רייס: אחד, בהתחשב בזה שלקח יחסית הרבה זמן עד שגובש העניין הזה, זאת אחת הסיבות שקוצרה הפריסה מ-10 ל-8 שנים,

יצחק הרצוג: זה לא בסדר שבזבזתם שנה שלמה, על זה העיר היושב ראש.

יעקב ליצמן: היות שאתה יודע שבין כך הולכים להצביע, וזה יעבור, את הסיבות שמענו – תשקול, נחכה עשר דקות.

יעקב ליצמן: תשקלו, תחזרו.

יעקב ליצמן: אם התשובה כן, אשמח מאוד.

יעקב ליצמן: אם לא, נצביע בעד, אני מצטער מאוד.

סמדר אלחנני: אני רוצה להעיר שני דברים.

סמדר אלחנני: ה-30 יום עברו לפני למעלה משנה.

סמדר אלחנני: אבל המשכורת הקובעת היא לפי מה ששולם במאי 2000.

סמדר אלחנני: הפער בין מאי 2000 להיום במדד זה כמעט 10%.

סמדר אלחנני: תזכרו שמאי היה הבסיס.

סמדר אלחנני: דבר שני, באיזה תקנה תקציבית זה מעוגן?

סמדר אלחנני: תקציב 2006 הוא לפי 1/12 של 2005, וב-2005 לא היתה תקנה כזאת.

סמדר אלחנני: אז איפה זה מעוגן?

סמדר אלחנני: ואם זה פריסה ל-7 שנים, האם צריך הרשאה להתחייב?

יעקב ליצמן: צריך להוסיף שתחילת החוק זה 2006.

יעקב ליצמן: (הפסקה)

יעקב ליצמן: אני מחדש את הישיבה.

ניר רייס: מבחינתנו זה יהיה מתחילת 2006.

יצחק הרצוג: הם מתעקשים על עמדתם.

יצחק הרצוג: אבל אנחנו מוסיפים לתקנות דבר אחד חשוב בהסכמה כללית.

יצחק הרצוג: אנחנו מציעים שהתשלום הראשון יהיה יותר גבוה מיתר התשלומים כל חודש.

הלית מגידו: אין בעיה, ההסמכה היא לגבי אופן פריסת המענקים ואין בעיה שתחליטו לגבי אופן פריסת המענקים.

חיים אומן: אני אקריא - - -

יצחק הרצוג: היועצת המשפטית אומרת שלא צריך.

יעקב ליצמן: מה שהוא הולך להקריא זה חלק מהתקנות?

ניר רייס: כן.

ניר רייס: המטרה שיהיה תשלום ראשון גדול בשנתיים הראשונות.

יעקב ליצמן: לקחתם את ההצעה שלי.

יעקב ליצמן: במקום שנה אחת, עשיתם לי טובה – בשנתיים.

יעקב ליצמן: אני לא מבין אתכם.

12957: עליי זה לא מקובל.

12957: לא יכול להיות שכל מה שאנשים יודעים בשטח לא דומה למה שהולכים להחליט פה.

12957: הם יודעים על 40,000 שקל, פתאום הפך ל-10,000.

יעקב ליצמן: זה אין לנו אפשרות לשנות.

יעקב ליצמן: הדבר היחיד שמדובר פה זה על השנים.

12957: אתה הצעת, האוצר לא מסכים.

12957: אני מצפה לנהוג במידה של הגינות כלפי האנשים האלה, שאם כך האוצר יגיד, אין באפשרותי לשלם מ-2005, אני משלם מ-2006, אבל מקצר את התקופה ל-7 שנים.

12957: צריך ללכת לקראת האנשים האלה, האנשים האלה לא סמרטוטים.

יעקב ליצמן: ניר, תיתן את זה.

ניר רייס: להערכתי זה לא הנושא היחיד שיוסי מעלה.

יעקב ליצמן: את זה תשאיר לוועדה.

יעקב ליצמן: הוועדה מבקשת, תן את זה לוועדה.

יעקב ליצמן: לא נתת שנת תשלום אחד רטרואקטיבית, ויתרת.

יעקב ליצמן: תן פריסה ל-7 שנים.

יצחק הרצוג: חיים תקריא את התקנה, יש תיקון על התשלום הראשון.

חיים אומן: אנחנו רוצים שהדברים יהיו ברורים.

חיים אומן: בסעיף 1 נאמר בכל אחת מהשנה הראשונה והשנייה, ישלמו סכום של 16,800 בתוספת הפרשי הצמדה, כך שבחודש הראשון בשנה הראשונה והשנייה הסכום יהיה 10,000, וב-11 החודשים האחרונים היתרה, 6,800 עם ההצמדה.

חיים אומן: התוספת בסעיף השני תהיה בכל אחת מהשנה השלישית עד השביעית, חמישית מיתרת החוב.

חיים אומן: אותו דבר תיקון בסעיף 2 שאומר בכל אחת מהשנה השלישית עד השביעית, חמישית מיתרת המענקים בתוספת הפרשי הצמדה.

יעקב ליצמן: מי בעד התקנות עם התיקונים של חיים אומן לפרוטוקול, בהסכמת האוצר והביטחון?

אסי מסינג: דבר נוסף לפני כן, כתוב במפורש, ששולמו במהלך תקופה של 7 שנים החל ממועד קביעת הזכאות על ידי הממונה על המענקים.

יעקב ליצמן: זה כתוב.

יעקב ליצמן: נפנה שוב להצבעה, מי בעד תקנות אנשי צבא דרום לבנון עם כל התיקונים של חיים אומן?

יעקב ליצמן: זה כתוב.

יעקב ליצמן: נפנה שוב להצבעה, מי בעד תקנות אנשי צבא דרום לבנון עם כל התיקונים של חיים אומן?

יעקב ליצמן: בעד - רוב נגד - אין נמנעים - אין התקנות אושרו.

יצחק הרצוג: הערה לפרוטוקול, הוועדה ממליצה לממשלת ישראל להאריך את התנאים בנוגע לסיוע בשכר דירה לעוד שנה, כי הם אמורים לפוג במרץ.

יעקב ליצמן: תודה לכולם הישיבה נעולה.